Bligh Reef on riutta Alaskassa Prince Williamin lahdessa. Säiliöalus "Exxon Valdez" törmäsi 1989 riuttaan ja aiheutti katastrofaalisen öljyonnettomuuden. Tämän jälkeen riutalle määrättiin asennettavaksi loisto. Se ei kuitenkaan estänyt onnettomuuksia kokonaan, sillä vuonna 2010 proomu ajoi riutalle ja vuosi mereen muutama tuhat gallonaa öljyä. Bligh Reefille on törmännyt myös muun muassa Alaska Steamship Companyn matkustaja-alus "Olympia", joka ajoi riutalle joulukuussa 1910. Kaikki 123 matkustajaa ja miehistönjäsenet pelastettiin alukselta.